Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 574/13/5507	Námestovo, 12.3.2015
EEČ : 2-41-35-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 17.1.2014, spisová značka Pv 574/13/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 13. 08. 2013 v čase okolo 22.30 hod. v XXXXX fyzicky napadol XXXXX, nar. XXXXX, a to tak, že ho viackrát udrel päsťami do oblasti hlavy, čím mu spôsobil otras mozgu ľahkého stupňa, zlomeninu nosových kostí bez posunu kostných úlomkov, tržne-zmliaždenú ranu chrbta nosa, pomliaždenie a krvný výron v oblasti oboch očníc, pomliaždenie a krvný výron pod spojovkou oboch očí, viacpočetné odreniny kože tváre, tržne-zmliaždenú ranu dolnej pery úst vpravo a opuch hornej i dolnej pery úst s dobou liečenia do 16. 09. 2013 

Uznesením prokurátora Okresnej prokuratúry Námestovo zo dňa 17.1.2014, spisová značka Pv 574/13/5507, bola určená obvinenému skúšobná doba v trvaní 12 mesiacov.
Odôvodnenie:
Prokurátor Okresnej prokurátúry v Námestove uznesením sp. zn. Pv 574/13/5507 zo dňa 17. 01. 2014 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin Ublíženie na zdraví  podľa  § 156 ods. 1 Trestného zákona.

 Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. dňa 11. 02. 2014.

	Po uplynutí skúšobnej doby bol vyžiadaný na obvineného XXXXX odpis z registra trestov, správa z Okresného úradu Námestovo, odbor všeobecnej vnútornej správy, správy o povesti z Mesta XXXXX, správa z Obvodného oddelenia PZ XXXXX a správa z Okresného riaditeľstva PZ Dolný Kubín na menovaného, pričom bolo zistené, že obvinený nebol počas plynutia skúšobnej doby súdom trestaný ani priestupkovo riešený. Zo správy o povesti zaslanej z miesta bydliska taktiež nevyplývajú na obvineného žiadne negatívne skutočnosti. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči jeho osobe. Zároveň z oznámenia poškodeného, vyplýva, že obvinený nahradil škodu poškodenému v plnej výške.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor